Mangu

Mangu on küla Hiiu maakonnas Hiiumaa vallas Tahkuna poolsaare lääneosas Läänemere ääres. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Mangu piirneb põhjas ja idas Kauste, kagus Malvaste, lõunas Mudaste külaga ja läänes Läänemerega.

Nimi
Kohanimi lähtub arvatavasti isikunimelisest talunimest Magnus või muust sarnasest isikunimest. Kohanime on esmamainitud 1834.

Loodus
Mangu küla hõlmab Kõrgessaare-Mudaste hoiuala.

Talud
1917 kuulusid Mangu talud Mudaste küla koosseisu

Mangu ajaloolised talud 1917

Ajalugu
Mangu kuulus ajalooliselt Kõrgessaare mõisa alla. 1834 elasid mõisa alal talunikud Tarestest pärit Mongo Pawel Olm ja Mango Peter.  1939 moodustus Mango küla, mis pärast Teist maailmasõda liideti Mudastega. Mangu taastati omaette külana 1997.

Taristu
Mangu küla piirneb idas Tahkuna majaka teega.

Ettevõtlus
Mangu külas tegutsevad majutusasutused Tahkuna Puhkekeskus ja Randmäe Puhketalu. Kärdlas tegutses 1990.-ndatel koha järgi nimetatud Mangu pood.

Viited

Hiiumaa valla külad